Rusked Sulin

Rusked Sulin () om Venäman lidn da lidnankund Rostovan agjan päivlaskmas. Se om Rusttan Sulinan rajonan administrativine keskuz da pala.

 Istorii 
Ezmäižen eländpunktan aluz om pandud vl 1797 kuti Sulin-futor. Möhemba panihe toižiden futoriden alusid, sidä kesken Skelevatskii-futor. Sulinan metallurgine tegim (teraz, raudtegesed) oli lidnan päedheotandaks vll 1874−2009, tegimen tobj pala om likvidiruidud. Vl 1926 ühtištadihe Sulinad lähižidenke eländpunktoidenke da anttihe lidnan statusad nügüdläiženke nimitusenke. Lidn oli okkupiruidud nacistižen Germanijan sodavägil (21.07.1942 — 14.02.1943) Toižen mail'man sodan aigan.

Rusked Sulin šingotase terazpalliškoiden tehmižel («Južstal'»), sauvondmaterialiden pästandal (stökollehtesed, šebin', mineraline izoläcii), leibän edheotandal i villänpurnuil.

 Geografijan andmused 
Lidn sijadase rajonan suviröunanno, Kundrüčj-jogen hural randal tobjimalaz ( 244 km pitte, Severskii Doncan oiged ližajogi) i sen huran Gniluš-ližajogen randoil (ven. Гнилуша), 150 m ü.m.t. keskmäižel korktusel. Nesvetaiskoje-vezivaradim (viž nellikkilometrad) om ani suvipäivlaskmha lidnaspäi, saudihe vll 1936−1937.

Matkad lidnaspäi Rostovhasai Donal om seičemekümne kaks' kilometrad suvhe-suvipäivlaskmha orhal, 98 km avtotel vai raudtel. Lähembaižed lidnad oma Šahti vižtoštkümne kilometrad suvhe-suvipäivnouzmha orhal, 25 km avtotedme vai raudtedme, Novošahtinsk viž kilometrad suvipäivlaskmha orhal, kümne km avtotedme vai raudtedme, Gukovo 15 km lodeheze orhal, avtotedme vai raudtedme, i Zverevo 15 km pohjoižhe orhal, 35 km avtotedme vai 20 km raudtedme. Sulin-raudtestancii radab lidnan päivnouzmaižes palas vspäi 1871. «Don»-mante (M4) mäneb päivnouzmha lidnaspäi kudes kilometras.

 Tobmuz 
Rusked Sulin om lidnankundan üks'jäižeks eländpunktaks.

Lidnankundan tobmuden pämez' om sen Deputatoiden nevondkundan ezimez'. Edeline nevondkundan ezimez' om Natal'ja Malikova (reduku 2018 — reduku 2023). Lidnan Administracijan pämez' om Aleksei Moskalenko vn 2023 redukuspäi. Edeline Administracijan pämez' om Pavel Gruzinov (eloku 2018 — reduku 2023).

 Eläjad 
Vl 1939 lidnan ristitišt oli 33 900 eläjad. Vn 2010 Venäman rahvahanlugemižen mödhe lidnan eläjiden lugu oli 40 866 ristitud, rajonan pol', vn 2021 — 35 697 ristitud. Vl 2017 lidnan ristitišt oli 38 567 eläjad. Kaikiš suremb lidnan ristitišt oli 43..47 tuhad eläjid vll 1989−2006 (47 200 rist. vl 1996).

Rahvahad (ozutadud rahvahudenke vl 2010): venälaižed — 95,1 %, ukrainalaižed — 1,4 %, armenijalaižed — 1,3 %, toižed rahvahad — 2,2 %.

Ortodoksižen hristanuskondan kaks' jumalanpertidRusked Sulin-lidnan pühäpertid sobory.ru-saital.  oma saudud lidnas.

 Openduz 
Lapsiden opendusen aluzkundad oma päivkodid, keskškolad.

Rusttan Sulinan tehmižtehnologijoiden kolledžRusttan Sulinan tehmižtehnologijoiden kolledžan sait (kkpt-sulin.iro61.ru).  om lidnan professionaližen opendusen aluzkundaks.

 Galerei 

 Homaičendad 

 Irdkosketused 
 Lidnan tobmuden aluzkundoiden sait (ksulin.donland.ru) 

Kategorii:Venäman lidnad
Kategorii:Eländpunktad kirjamišton mödhe
Kategorii:Rostovan agjan lidnad
*